钦定古今图书集成/方舆汇编/职方典/第1234卷 > 宝庆府祠庙考 府县志合载
## 钦定古今图书集成/方舆汇编/职方典/第1234卷 > 宝庆府祠庙考 府县志合载

本府。〈邵阳县附郭。〉

风云雷雨山川坛　明洪武初建。

社稷坛　在西门外一里。

郡厉坛　在治西北一里。

旗纛庙　在宝庆卫后，洪武三年建，成化七年重建，正德十一年修。

城隍庙　在府西后街。洪武初建。正德九年，通判张锦重建。天启中，邑方伯彭克济复募建。崇祯间，知府陶珙重修。康熙十一年，知府李益阳捐俸鼎建。庙庭门庑，炳煌一新。

汉寿亭侯庙　一在定远门左，嘉靖三十九年，参政范之箴、知府刘奈建。崇祯间，守道张天麟等重修。一在朝天门外，后为观音堂，城守副将王业衡建。

八蜡庙　旧在县左。嘉靖二十五年，知府郭学书建，后移置东城二里，相沿举祭于《春秋》。崇祯十年，推官李梦日议“合宜于十二月上戊日行祭” ，今仍之。

武侯庙　在郡南五里马鞍山下。

“岳武穆庙　” 在道前。

庞将军庙　在城宣忠坊，祀汉庞统。

张桓侯庙　旧在太安门外墙下，祀汉张飞。崇祯十一年，分守道张天麟改建于田陇中，去旧庙数十步，规制弘敞。

水府庙　祀萧英祐侯。在邵水入资水之上，右为“洞庭君祠。” 郡守张惟养建。

康济庙　在郡东北砥柱矶上。宋建，祀五显之神。宣和间应祈，赐额“康济。” 元、明续修。康熙五年，分守道朱廷采等重建。庙左有元帝殿，同知金星贲捐赀独建。

普济庙　在郡东八十里龙山下。宋皇祐间建。宝庆间应祈赐额“普济。” 嘉熙元年二月，尚书省牒：奉敕宜赐《普济碑》。明弘治丁未重建。

盘古庙　去城西十里

大舜庙　去治北十里，唐张谓《记》。

大禹庙　一在县北四十里，有宋乾道诸碑。一在县东八十里龙山。

南岳庙　二，俱在东北西平乡。

东岳庙　一在城东一里，一在山溪乡。

上苍庙　神不知所自，祠于东梅塘乡石桥头。遇旱，诸乡民争迎祷之，应祈著灵。

药王庙　：在道左旧卫右。康熙二年，医学姚其中募建。内有“吕仙祠。”

马王火神庙　一在城，一在东关，一在西关，新建。

召伯祠　一在城东三十里甘棠渡，祀周召伯。奭旧圮。隆庆二年，御史郜光先等复建。一在城西分守道右。嘉靖中，知府王嵩建。天启元年，参议杨楷移建于爱莲池右，今废。

皇清顺治十六年，参议韩廷𦬊等改建于“西关。”

四先生祠　崇祯十六年，知府陶珙建。

二忠祠　祀宋待制曾如骥、明参政贺兴隆。原在旧县学前。弘治十八年，知府曹祥拓基修学，迁郡东关旧布政分司资江驿故址。按《大明会典》，“贺兴隆祠，命有司专以六月六日行礼” ，今合曾公行于丁祭次日。

三忠祠　崇祯末年，偏沅巡抚李乾德建，祀知府李振珽、通判何三杰、教谕王绂。

忠孝祠　偏沅巡抚李乾德、巡抚何腾蛟于崇祯末建于爱莲池之左仓隙地，祀徇难乡绅刘孔晖。明末兵毁，康熙三年移建于东山濂溪书院之左。

上下灵乌祠　祀汉将军姜维、邑绅杨廷芳等建。康熙元年，邑侯颜尧暌刱亭其下。

金公祠　在城东迎春亭左，祀按察使金学曾。冯公祠　在城东关，祀守道冯露。

谢公祠　在东山濂溪书院后，祀郡太守谢省。杨公祠　在城东，祠司李豫章、杨廷兰。

林公祠　祀太守福清林文熊。

蔡公祠　在东山濂溪书院大门之左，祀郡丞蔡中孚。

邓留后祠　。唐邵州刺史邓处讷，起兵讨周岳于潭州，署为留后，寻诏拜武安君节度使，为刘建锋所害。邵人感其忠义，立祠祀之。

张太尉祠　在府治西北，祀张九成先生。濂溪祠　见《学政》。

熊公祠　祀太守高安熊茂松士绅买杨仲书、葛一登田亩，以供伏腊。

黄公祠　去城三里，祀守道黄公辅，左为田。郡丞华国祠。有饭僧田。

陶公祠　在东城迎春亭，祀太守滇南陶珙，即普贤庵。

李公祠　一在城东，一在墨溪大陂岭，祀推官李梦日。

三元宫　在水府庙后深坑圹上。江南客民鼎建会馆内立“三元宫。”

万寿宫　在城东青龙桥下，江西商民创。《城步县》。

风云雷雨山川坛　旧在城东隅。后知县袁宗孔迁于南河。

社稷坛　：在南河原，共《山川》为一坛。知县袁宗孔捐资西郊建坛分祀。

厉坛　在城北半里

旗纛庙　在县治后

城隍庙　在县西南，知县赵良橒重修。“伏波将军庙　” 在县南门外，祀马援。

汉寿亭侯庙　在县北门之上。

飞山庙　在东关外。祀宋杨令公。

五通庙　在县治后左角。

新化县

风云雷雨山川坛　去南城外半里。

社稷坛　去治西城外半里。

厉坛　“在北城外半里。”

城隍庙　在治东大街北。洪武十五年，知县董仲义建。成化七年，知府谢省更以城西南隅学地鼎建。庙宇、寝室、廊庑、重门悉如制。

汉寿亭侯庙　在治西大街北。一在南城外福景山，元大德十年建，至正甲申年新化县达鲁花重建。一在易婆山。

大禹庙　在县北一百里苏溪巡检司北。澬江滩瀬险阻，故立神禹庙祀之，以其有治水功。知县陈宣重建。

东岳庙　在治东大街北。

雷神庙　在县西一百里金凤山。旱，祷之辄应。成化间，知县雷冲命建。

英佑庙　在县东一里澬江之西岸，操舟者祷之辄应。成化间建。

佘公祠　祀知县佘杰

林公祠　祀知县林培

朱公祠　祀司李、朱应昇，俱在县南“福景山。” 《武冈州》

风云雷雨山川坛　在城南一里。

社稷坛　在城西百馀步。

厉坛　在城北

旗纛庙　在旧千户所后，今徙演武场。

城隍庙　旧在城北。明嘉靖己未，改于东北城隅。万历乙卯，复迁于新城南社学之址。前殿后楼，房廊备美。崇祯癸酉，民居灾，延毁其房，庑后楼，惟正殿岿然独存。顺治己亥，知州吴从谦等重修。

昭潭龙王庙　在州南五里古山之麓。旧有龙湫，士民敬祀。宋赐嘉兴庙额，封昭潭普润侯，继封孚济侯。元封普润公。明封昭潭龙王庙，载在《祀典》。

汉寿亭侯庙　一在五岳宫前，岁久颓圮，癸卯秋，镇守韩弘淳重修。一在报恩寺右。

华光庙　在城内大南街，肇于唐垂拱，重修于宋祥符。相传神像与唐俱始。顺治十年，不假凡焰，神庙悉烬。杨武更建如初。

朝京庙　在城内东关

马王火神庙　，康熙元年，镇府韩弘淳重修。广济庙　在东门外，明末毁，康熙二年，镇府韩弘淳鼎新之。

南岳庙　在城东一百四十里，地灵神显。明嘉靖壬子灾，土人周仁昂重建。

南天庙　在城南二十里。峰峦拥簇，涧水潆洄，景甚幽异，远迩祈祷焉。

金紫庙　在城西三十里。神甚显，为黄茅山主祀。

石马庙　在城东宣恩门外。

鼓响庙　在城西

昇平庙　在城西

云盖庙　：在城北小青山。四神皆有功于民，故专祀之。今失考。

鳌山庙　在城东古墨池前。公姓李，秦时人。性至孝，早孤，竭力卖薪以事孀母。每进一菽水，必得母欢颜，然后退。值秦筑边墙，公以独子当行，哀于官，不许；竟往。得卢侯丹服之，遂得竣役返，母亦无恙。俗传灵异，晋封“墩祭侯” ，元封“墩祭公。” 明初，汰淫祠，公以“忠孝疏” 行，祀乡贤。旧庙在儒学内，后改为书院，祀公于前。万历戊申，大水漂祠，其像随水东下，忽逆流上至萧公庙。庚戌，神附人言：“还我故境。” 时学前耆老潘一桂、张忠、吴文宪等，市地鸠工，立祠专祀，门楼、庑殿具备。天启甲子，增修学宫，每岁六月十三日，为神诞赛之。潘一桂建立石碑于庙中。

皇清初毁，惟“正”字独存。康熙三年重修。

渠渡庙　在州西北二十里。凡大水及祈嗣往祷感应。宋庆元二年，赐灵济庙额。嘉泰二年，封广会侯。淳祐十一年，封崇福公。灵迹甚多，载于《庙记》。

宁远庙　在州南二十里。神姓刘，名赐。宋熙宁二年，寇叛，神以征讨有功，殁于王事，封上将军，立祠祀之。元赐“宁远” 额，俗称秦王。

白沙庙　在威溪旧都梁地。神姓杨，本处人，兄弟俱有异迹。从分水凹决溪，入云山左麓，纡流至西延桥，合济水六十馀里，溉灌千亩，水旱祷者辄应。宋元间封威烈侯，祀白香湖；威溪侯，祀南寨。

八蜡庙　按八蜡之祭，所以重农而勤民也。明嘉靖九年，诏举行。宝庆府知府王录檄行本州，设祭于社稷坛。

武侯祠　旧在州左，宋郡守汪立忠建于城南小巷。

判官祠　在治北十里。元通判张公，江西新淦人，爱民有惠政，民立祠祀之。

潭王祠　“旧志” 按潭王为明太祖第七子，始封长沙。考《吾学编》载，潭王坐事自焚，其在本州，原无建置。隆庆元年，遣太常卿王凝展祭，无所权于报恩寺祀之。至万历元年，遣给事中张楚城展祭，仍前权祀。后楚城回疏，敕礼部行州建专祠。时知州宋纯仁奉檄建祠东郊，去城里许新宁县。

山川坛　旧在县学旁，知县沈文系改于城东南。

社稷坛　在治西南

厉坛　在东北半里。明正德辛未，知县吕深改建。

城隍庙　在城永阜门外。明正德丙子，知县李华改迁县治东五十步，即旧学基建庙三间，东西廊各六间，大门、二门各三间。万历癸丑，知县袁刘芳制田十三亩五分，以供香火。

皇清康熙二年，知县崔锜修。

汉寿亭侯庙　在县永阜门内。居民混杂，庙貌卑隘。万历乙巳，知县沈文系于怀远门西城建修，有“记。” 万历癸丑，知县袁刘芳改建县小麦田旧址，买就田塘。

皇清康熙二年，崔锜重修。

白公庙　在城南渡，祀楚大夫白善。

飞山庙　在治西十五里。

沈水庙　距黄龙五里。祀伍公之神。

油水庙　在治东七十里。祀吕公太保之神。在乱石滩侧，舟人过之必祀。

水神庙　在县东二里。祀神禹及陈公大夫之神。

袁侯庙　在演武亭前。邑侯袁刘芳莅任五年，升绍兴同知。民怀其德，建祠祀之。每岁收侯所买小麦田租十石公用。

雷霆庙　在县东二里

雷神庙　在城南三里。元刘廷有《记》。

五显灵官庙　：在城东新街。兵燹尽毁，邑令王秉直重修未就，邑令崔锜捐俸修完。

赵公庙　在城隍祠左。前有古井，庙貌逼窄，邑令崔锜更新之。

大木山庙　在新寨村

半山庙　在石门

泰山殿　在石桥村

石鹤庙　在县东二十里。祀夏公之神。

四圣庙　在县东二十里。

东江庙　在县东二十里。祀夏禹王。

黄龙庙　在县东二里

文昌祠　在宝安寺左，今毁废无存。一在南坛江渚，知县沈文系建。

冯侯祠　在县学明伦堂左。

福德祠　即土地祠。元在仪门内，明万历辛亥，知县袁刘芳改建仪门外之右。

泰山殿　在石桥村

“西山殿　” 在金家村。

显山殿　在长湖村